b'\n_START_ARTICLE_\nAndrej Bertoncelj\n_START_SECTION_\n\xc5\xbdivljenjepis\n_START_PARAGRAPH_\nBertoncelj je doktor ekonomskih znanosti s podro\xc4\x8dja financ. Ve\xc4\x8didel je deloval na farmacevtskem podro\xc4\x8dju; bil je predsednik dru\xc5\xbebe Lek USA, pomo\xc4\x8dnik generalnega direktorja za podro\xc4\x8dje financ v Leku, ter direktor SPE. Od leta 2009 je kot redni profesor zaposlen na Fakulteti za management Univerze na Primorskem. Nekaj let je poklicno pre\xc5\xbeivel tudi v New Yorku, v Zdru\xc5\xbeenih dr\xc5\xbeavah Amerike pa se je tudi izobra\xc5\xbeeval, in sicer na Univerzi Harvard ter v na Cambridgu v Zdru\xc5\xbeenem kraljestvu. 25. aprila 2018 je bil za eno leto imenovan za \xc4\x8dlana uprave Slovenskega dr\xc5\xbeavnega holdinga (SDH)._NEWLINE_Teko\xc4\x8de govori slovenski, angle\xc5\xa1ki in nem\xc5\xa1ki jezik.\n_START_SECTION_\nMinister za finance Republike Slovenije\n_START_PARAGRAPH_\n13. septembra 2018 je bil imenovan na mesto ministra za finance v 13. vladi Republike Slovenije pod vodstvom premierja Marjana \xc5\xa0arca.'